২০১৯ সালের ১লা জুন তারিখে, স্পেনের মাদ্রিদের ওয়ান্দা মেত্রপলিতানোয় টটেনহ্যাম হটস্পার এবং লিভারপুলের ম্যাচের মাধ্যমে এই আসরের ফাইনাল অনুষ্ঠিত হয়েছে। এটি ২০০৮ সালে রাশিয়ার মস্কোয় অনুষ্ঠিত ম্যানচেস্টার ইউনাইটেড এবং চেলসির মধ্যকার ফাইনালের পর, প্রথম ফাইনাল যেখানে দুটি ইংরেজ ক্লাব প্রতিদ্বন্দ্বিতা করেছে। ফাইনালে, লিভারপুল টটেনহ্যাম হটস্পারকে ০–২ গোলে হারিয়ে ২০১৯ উয়েফা সুপার কাপে ২০১৮–১৯ উয়েফা ইউরোপা লীগের বিজয়ী দল চেলসির বিরুদ্ধে খেলার যোগ্যতা অর্জন করে এবং একই সাথে তারা ২০১৯–২০ উয়েফা চ্যাম্পিয়নস লীগের জন্য স্বয়ংক্রিয়ভাবে উত্তীর্ণ হয়েছে; যেহেতু উভয় দল তাদের লীগের মাধ্যমে চ্যাম্পিয়নস লীগের পরবর্তী আসরের জন্য সরাসরি উত্তীর্ণ হয়, তাই তাদের জন্য সংরক্ষিত আসনটি ২০১৮–১৯ অস্ট্রিয়ান বুন্দেসলিগা বিজয়ী দলকে দিয়ে দেওয়া হয়েছে।